
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 940 


23 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Προέδρου Δ.Σ. του ΕΟΜΜΕΧ Α.Ε. ι 

Τροποποίηση της 12290/ΔΙΟΕ 246/21.3.2000 απόφα¬ 
σης περί «Διορισμού Διοικητικού Συμβουλίου της 
ΜΟΝΑΔΑΣ ΟΡΓΑΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ 

ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ» (Μ.Ο.Δ.). 2 

Καθορισμός αποζημίωσης μελών ομάδας εργασίας 
για την απογραφή, διαχείριση και συντήρηση του 
πάγιου εξοπλισμού των κεντρικών Υπηρεσιών του 

Γ.Λ. Κράτους. 3 

Καθορισμός αμοιβήςτου Προέδρου, των μελών και του 
Γραμματέατης επιτροπής προσωρινού χαρακτήρα, 
για τον εκσυγχρονισμό των νόμων και διατάξεων που 
διέπουντο Ταμείο Παρακαταθηκών και Δανείων».. 4 


Μεταβίβαση Οικονομικής Εξουσίας του Υφυπουργού 
Εθνικής Άμυνας (Λ. Λωτίδη) σε Κεντρικά και Περι¬ 
φερειακά Όργανα της Διοίκησης των Ενόπλων Δυ¬ 
νάμεων και σε προϊσταμένους των Υπηρεσιών που 


εξαρτώνται από αυτές. 5 

Ανάκληση Απόφασης Πολιτογράφησης της ομογε¬ 
νούς αλλοδαπής ΣΕΪΦΟΥ ΠΑΝΑΓΙΩΤΑΣ του ΜΟΥ- 

ΛΟΥΓΚΕΤΑ. 6 

Τροποποίηση του εδαφίου α της παραγράφου 2 του 
άρθρου 41 (Κλάδος Πρόνοιας) του καταστατικού 
του Ταμείου Προνοίας Ασφαλίσεως Ξενοδοχοϋ- 

παλλήλων. 7 

Τροποποίηση των άρθρων 92 και 93 του Υπηρεσιακού 
Οργανισμού του Οργανισμού Σιδηροδρόμων Ελ¬ 
λάδος (ΟΣΕ). 8 

Τεχνικές προδιαγραφές αυτομάτων γραμμών ελέγχου 

Ιδιωτικών ΚΤΕΟ. 9 

Καθορισμός αμοιβής των μελών του Εθνικού Συμβου¬ 
λίου Ραδιοτηλεόρασης. 10 

Συμπληρωματική απόφαση καθορισμού ημερησίων 
επαρχιακών εφημερίδων που έχουν τη δυνατότητα 
καταχώρησης κρατικών δημοσιεύσεων, προσκλή¬ 
σεων Γενικών Συνελεύσεων Α. Ε. και Ισολογισμών 
Α.Ε. και Ε.Π.Ε. 11 


ΑΠΟΦΑΣΕΙΣ 

Αριθ. οικ. 13764/841 (1) 

Ορισμός Προέδρου Δ.Σ. του ΕΟΜΜΕΧ Α.Ε. 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τα άρθρα 6 και 7του Ν. 2414/1996 (Α/135/96) «Εκσυγ¬ 
χρονισμός των Δημοσίων Επιχειρήσεων και Οργανισμών 
και άλλες διατάξεις». 

2. Το Π.Δ. 159/97 (ΦΕΚ 135/Α/97) «Καταστατικό του Ελ¬ 
ληνικού Οργανισμού Μικρών και Μεσαίων Επιχειρήσεων 
και Χειροτεχνίας με το διακριτικό τίτλο ΕΟΜΜ ΕΧ Α.Ε.,άρ¬ 
θρο 10. 

3. Το Ν. 1558/85 (ΦΕΚ 137/Α) Κυβέρνηση και Κυβερνη¬ 
τικά όργανα όπως τροποποιήθηκε με το Ν. 2081/92 (ΦΕΚ 
154/Α). 

4. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ99/Α/95) «Συμπλήρωση και τροποποίηση διατάξε¬ 
ων» του Π.Δ. 396/89. 

5. Το Π.Δ.27/96 (ΦΕΚ 19Α) «Συγχώνευση Υπουργείων 
Τουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

6. Το άρθρο 32 του Ν. 2190/94 (ΦΕΚ28Α). 

7. Το Ν. 2362/95 «Περί Δημοσίου Λογιστικού, Ελέγχου 
και Δαπανών του Κράτους και άλλες διατάξεις». 

8. Την από 13.6.2002 υποβολή παραίτησης από την θέ¬ 
ση του Προέδρου του ΔΣ του ΕΟΜΜΕΧ ΑΕ του Γ. Φρα- 
ντζεσκάκη την οποία αποδεχόμαστε με την παρούσα πρά¬ 
ξη- 

9. Το από 28.6.2002 και με ΑΠ 2571 έγγραφο της Βου¬ 
λής των Ελλήνων, αποφασίζουμε: 

1. Ορίζουμε Πρόεδρο του Δ.Σ. ΕΟΜΜΕΧ Α.Ε. τον Γκο- 
σλιόπουλο Χρήστο. 

2. Κατά τα λοιπά ισχύειη με ΑΠ 24248/1727/9.7.98 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 187083/ΔΙΟΕ 282 (2) 

Τροποποίηση της 12290/ΔΙΟΕ 246/21.3.2000 απόφασης 
περί «Διορισμού Διοικητικού Συμβουλίου της ΜΟΝΑ¬ 
ΔΑΣ ΟΡΓΑΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ ΚΟΙΝΟΤΙ¬ 
ΚΟΥ ΠΛΑΙΣΙΟΥ ΣΤΗΡΙΞΗΣ»(Μ.Ο.Δ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 7 παρ. 1 και 2 και 9 παρ. 2 «Άρθρο τρίτο» 
του Ν.2372/96 «Σύσταση φορέων για την επιτάχυνση της 
αναπτυξιακής διαδικασίας και άλλες διατάξεις (ΦΕΚ 
29/τ.Α'/1996). 

β) Του άρθρου 27 του Ν.2081/1992 (ΦΕΚ 154/τ.Α'/ 
10.9.1992) «Ρύθμιση του θεσμού των Επιμελητηρίων, 
τροποποίηση των διατάξεωντου Ν. 1712/1987 γιατον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλ¬ 
λες διατάξεις» όπως τροποποιήθηκε με το άρθρο 1 παρ. 
2 α του Ν. 2469/1997 (ΦΕΚ38/τ.Α'/1997) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

γ) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/τ.Α'/14.7.2000). 

2. Την 37610/31.10.2001 κοινή υπουργική απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων του Υφυπουργού Εθνικής Οι¬ 
κονομίας Χρήστου Πάχτα» (ΦΕΚ 1485/τ.Β'/31.10.2001). 

3. Την 12290/ΔΙΟΕ 246/21.3.2000 απόφαση του Υπουρ¬ 
γού Εθνικής Οικονομίας «Διορισμός Διοικητικού Συμβου¬ 
λίου της ΜΟΝΑΔΑΣ ΟΡΓΑΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ 
ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ» (Μ.Ο.Δ.) (ΦΕΚ 
439/τ.Β'/3.4.2000), όπως τροποποιήθηκε μεταγενέστερα. 

4. Το 605/2002/8.7.2002 έγγραφο της ΜΟΔ, αποφασί¬ 
ζουμε: 

Τροποποιούμε τη 12290/ΔΙΟΕ 246/21.3.2000 απόφασή 
μας, περί «Διορισμού Διοικητικού Συμβουλίου της Μονά¬ 
δας Οργάνωσης της Διαχείρισης του Κοινοτικού Πλαισί¬ 
ου Στήριξης» (ΜΟΔ), όπως αυτή τροποποιήθηκε και διο¬ 
ρίζουμε τον ΗλίαΔόλγυρα, Μέλος της Εκτελεστικής Επι¬ 
τροπής της ΑΔΕΔΥ, ως μέλος, σε αντικατάσταση του 
Αναστάσιου Δεληγιάννη, ο οποίος απεβίωσε. 

Ο ανωτέρω ορίζεται ως μέλος για το υπόλοιπο της θη¬ 
τείας του Δ.Σ. της ΜΟΔ. 

Κατά τα λοιπά ισχύει η 12290/ΔΙΟΕ 246/21.3.2000 από¬ 
φασή μας, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2002 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-♦- 

Αριθ. οικ.2/39552/0022 (3) 

Καθορισμός αποζημίωσης μελών ομάδας εργασίας για την 
απογραφή, διαχείριση και συντήρηση του πάγιου εξο¬ 
πλισμού των κεντρικών Υπηρεσιών του Γ.Λ. Κράτους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) Του άρθρου 19του Ν.2470/97 (Α/40). 


β) Του άρθρου 34 του Ν. 1914/1990 «Εκσυγχρονισμός 
και ανάπτυξη του Δημοσίου Τομέα και της κεφαλαιαγο¬ 
ράς, ρυθμίσεις και άλλες διατάξεις» (Α 178). 

γ) Του άρθρου 5 του Ν. 2026/1992 «Ρύθμιση θεμάτων 
Οργάνωσης και Προσωπικού της Δημόσιας Διοίκησης και 
άλλες διατάξεις» (Α43), όπως συμπληρώθηκε με την 
παρ.1 του άρθρου 23του Ν. 2085/1992 (Α 170). 

δ) Των άρθρων 89 και 128 του Π.Δ. 284/1988 «Οργανι¬ 
σμός Υπουργείου Οικονομικών» (Α 128), όπως τροποποι¬ 
ήθηκε μεταγενέστερα. 

ε) Του Ν. 2286/1995 (ΦΕΚ 19Α) «Προμήθειες του Δημό¬ 
σιου τομέα και ρυθμίσεις συναφών θεμάτων». 

στ) Του άρθρου 11 παρ. 11 του Ν. 2954/2001 «Φορολο¬ 
γικές ρυθμίσεις, αμοιβαία κεφάλαια, συμπλήρωση της 
χρηματιστηριακής νομοθεσίας, κ.λπ.». 

ζ) Του άρθρου 40 του Ν. 849/1978 όπως συμπληρώθη¬ 
κε με το άρθρο 8του Ν. 2129/1993. 

2) Την 2/35884/0095/28.6.2002 απόφαση του Γ εν. Δ/ντή 
του Γ.Λ.Κ. «Σύσταση, συγκρότηση και ορισμός μελών 
ομάδας εργασίας για την απογραφή, διαχείριση και συ¬ 
ντήρηση του πάγιου εξοπλισμού των κεντρικών Υπηρε¬ 
σιών του Γ.Λ. Κράτους». 

3) Την άμεση ανάγκη απογραφής του πάγιου εξοπλι¬ 
σμού του ΓΛΚ, την καταγραφή του στο βιβλίο μητρώου 
και την απόσυρση του άχρηστου εξοπλισμού. 

4) Το γεγονός ότι από την απόφαση αυτή προκαλείται 
δαπάνη 9.300 € για το έτος 2002, σε βάρος του κρατικού 
προϋπολογισμού, η οποία θα αντιμετωπισθεί από τις εγ¬ 
γεγραμμένες πιστώσεις του ειδ. φορ. 23-140 ΚΑΕ0515. 

5) Τη 2/38554/0004/23.5.2000 απόφαση του Υφυπουρ¬ 
γού Οικονομικών «Μεταβίβαση αρμοδιοτήτων και της 
εξουσίας να υπογράφουν "Με εντολή Υφυπουργού"», 
αποφασίζουμε: 

1) Καθορίζουμε συνολική αμοιβή, για τα μέλη της ομά¬ 
δας εργασίας για την απογραφή, διαχείριση και συντήρη¬ 
ση του πάγιου εξοπλισμού των κεντρικών Υπηρεσιών του 
Γ.Λ. Κράτους, ως εξής: 

α) για τον Π ρόεδρο 1500 € 

β) για καθένα από τα μέλη 1200 € και 

γ) για καθένα από τους γραμματείς 900 €. 

2) Η καταβολή των αμοιβών θα γίνει μετά την παράδοση 
του έργου (τέλοςτου έτους), στο Γεν. Δ/ντή Διοίκησης και 
Δ/κών Ελέγχων, ο οποίος και θα βεβαιώσει σχετικά την 
ολοκλήρωσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 
Με εντολή Υφυπουργού 
Ο Γεν. Γραμματέας Δημοσιονομικής Πολιτικής 
I. ΚΟΥΣΟΥΛΑΚΟΣ 

-♦- 

Αριθ. 2/36296/0022 (4) 

Καθορισμός αμοιβής του Προέδρου, των μελών και του 
Γραμματέα της επιτροπής προσωρινού χαρακτήρα, 
για τον εκσυγχρονισμό των νόμων και διατάξεων που 
διέπουν το Ταμείο Παρακαταθηκών και Δανείων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 89 και 123του Π.Δ. 284/88 «Οργανισμός 
του Υπουργείου Οικονομικών». 

β. Του άρθρου 19του Ν. 2470/97. 

γ. Του άρθρου 40 του Ν. 849/78, όπως συμπληρώθηκε 
με το αρθ. 8 του Ν. 2129/93. 

δ. Του άρθρου 29 α του Ν. 1558/85, όπως προστέθηκε με 
το αρθ. 27 του Ν. 2081/92 και αντικαταστάθηκε με το αρθ. 
1 του Ν. 2469/97. 

2. Τη 2/38554/0004/23.5.2000 απόφαση του Υφυπουρ¬ 
γού Οικονομικών «Μεταβίβαση αρμοδιοτήτων και της 
εξουσίας να υπογράφουν «Με εντολή Υφυπουργού», στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ ενικού Λογιστηρίου του Κράτους». 

3. Το απόσπασμα πρακτικώντης 2880 συνεδρίασης του 
Δ.Σ. του Τ.Π. & Δ. της 29 ης Μάίου 2002 «Αναμόρφωση και 
επανασυγκρότηση επιτροπής για τον εκσυχρονισμό των 
νόμων και διατάξεων που διέπουν το Τ.Π. & Δ.». 

4. Το 12993/7.6.2002 έγγραφο του Ταμείου Παρακατα¬ 
θηκών και Δανείων. 

5. Το γεγονός ότι από τις διατάξεις της παρούσας προ- 
καλείται δαπάνη ύψους είκοσι δύο χιλιάδων οκτακόσιων 
Ευρώ (22.800,00 €) σε βάρος του προϋπολογισμού του Τ. 
Π. & Δ. στον οποίο έχει προβλεφθεί πίστωση (κωδ. 0264), 
αποφασίζουμε: 

1. Καθορίζουμε τη μηνιαία αποζημίωση για χρονικό διά¬ 
στημα 12 μηνών: 

α) Του Προέδρου και τεσσάρων μελών της Επιτροπής 
στο ποσό των τετρακοσίων Ευρώ (400,00 €). 

β) Ενός μέλους και του Γραμματέα στο ποσό των δια- 
κοσίωνπενήντα Ευρώ (250,00 €). 

2. Οι εργασίες της Επιτροπής θα παρέχονται εκτός 
ωραρίου εργασίας των Δημοσίων Υπηρεσιών και για χρο¬ 
νικό διάστημα 12 μηνών. 

3. Η καταβολή της αποζημίωσης θα γίνει μετά την ολο¬ 
κλήρωση και παράδοση του σχετικού έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 

Με εντολή Υφυπουργού 
Ο Γεν. Γραμματέας Δημοσιονομικής Πολιτικής 

I. ΚΟΥΣΟΥΛΑΚΟΣ 

-♦- 

Αριθ. Φ.092/5/90/340304 (5) 

Μεταβίβαση Οικονομικής Εξουσίας του Υφυπουργού 
Εθνικής Άμυνας (Λ. Λωτίδη) σε Κεντρικά και Περιφε¬ 
ρειακά Όργανα της Διοίκησης των Ενόπλων Δυνάμε¬ 
ων και σε προϊσταμένους των Υπηρεσιών που εξαρτώ- 
νται από αυτές. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 19του Ν.Δ. 721/70 «Περί Οικονομικής Μέ¬ 
ριμνας και Λογιστικού των Ε.Δ.» (ΦΕΚ251/70/τ.Α'). 


β.Τοάρθροδ,παρ. 11 και άρθρο 7του Ν.Δ. 660/77 «Πε¬ 
ρί Υπουργείου Εθνικής Άμυνας καιτωνΟργάνωντηςΑνω- 
τάτης Διοικήσεως και Ελέγχου των Ε.Δ.» (ΦΕΚ 
218/10.8.77/τ.Α’). 

γ. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν.Δ. 2081/92(ΦΕΚ 154/92). 

δ. Το Ν.2292/95 «Οργάνωση και Λειτουργία Υπουργείου 
Εθνικής Άμυνας, Διοίκηση και Έλεγχος των Ενόπλων Δυ¬ 
νάμεων και άλλες διατάξεις»(ΦΕΚ35/Α/15.2.95). 

ε. Το Ν.2984/02 «Οργανωτικά θέματα του Υπουργείου 
Εθνικής Άμυνας, (ΦΕΚ 15/Α/31.1.02). 

στ. Το Π.Δ 151/02 «Γραμματεία Οικ. Σχεδιασμού και 
Αμυντικών Επενδύσεων(ΦΕΚ 132/Α/5.6.02). 

ζ. Την 29492/31.10.2001 απόφαση «Περί Ανάθεσης αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ 1483/Β/31.10.2001). 

η. Τη Φ.092.5/41437/Σ.1602/18.10.00/Απόφαση ΥΦΕΘΑ 
«Περί Μεταβίβασης Οικονομικής Εξουσίας σε Κεντρικά 
και Περιφερειακά Όργανα της Διοικήσεως των Ε.Δ. και σε 
προϊσταμένους των Υπηρεσιών που εξαρτώνται από αυ- 
τές(ΦΕΚ65/Β/26.1.01). 

θ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

ι. Τη σχετική εισήγηση του ΓΓΟΣΑΕ/Δ.ΟΙ, αποφα¬ 
σίζουμε: 

Άρθρο 1 

Μεταβιβάζουμε την οικονομική εξουσία για τα αντικεί¬ 
μενα που αναφέρονται στο συνημμένο παράρτημα «Α» 
της παρούσας, στα Κεντρικά και Περιφερειακά Όργανα 
της Διοίκησης των Ενόπλων Δυνάμεων μέσα στα όρια της 
δικαιοδοσίας που καθορίζεται για κάθε ένα από αυτά. 

Άρθρο 2 

1. Η παρούσα απόφαση με το παράρτημά της να δημο- 
σιευθεί στην Εφημερίδα της Κυβερνήσεως. 

2. Με αυτή τροποποιείται η με αριθμό Φ.092.5/41437α/ 
Σ. 1602/18.10.00/Απόφαση ΥΦΕΘΑ (Δ. Αποστολάκη). 

3. Ισχύς από τη δημοσίευσή της, στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 




ΠΑΡΑΡΤΗΜΑ “Α’’ ΣΤΗΝ ΓΕΝΙΚΗ ΓΡΑΜΜΑΤΕΙΑ ΟΙΚΟΝΟΜΙΚΟΥ 

ΣΧΕΔΙΑΣΜΟΥ ΚΑΙ ΑΜΥΝΤΙΚΩΝ ΕΠΕΝΔΥΣΕΩΝ 

ΑΠΟΦΑΣΗ ΥΦΕΟΑ κ. ΛάΕαοου Λωτίδη ΔΝΣΗ ΟΙΚΟΝΟΜΙΚΟΥ 

υε αοιθυό Φ. 092.5/90/340304/Σ. 109/8 Ιουλ 2002 Αθήνα, 10 Ιουλ 2002 



Για το οικονομικό έτος 2002 η παρούσα εξουσιοδότηση αφορά και τους σε εξέλιξη Π/Υ της ΓΔΕ (ΓΔΑΕ) & ΓΔΑΒΕΤ (ΓΔΑΒΕ). 

Ο Διευθυντής 

Ταξχος ΚΙΜΩΝ ΒΑΦΕΙΑΔΗΣ 

Ανάκληση Απόφασης Πολιτογράφησης της ομογενούς 

αλλοδαπής ΣΕΪΦΟΥ ΠΑΝΑΓΙΩΤΑΣ του ΜΟΥΛΟΥΓΚΕΤΑ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 10611/672/15.7.2002 απόφαση του Υφυπουρ¬ 
γού Εσωτερικών, Δημ. Διοίκησης και Αποκέντρωσης, 
ανακαλείται η υπ’ αριθμ. Φ. 10611/, 7528/22.3.1999 όμοια 
απόφασή μας που αφορούσε την πολιτογράφηση της 
ομογενούς αλλοδαπής ΣΕΙΦΟΥ ΠΑΝΑΓΙΩΤΑΣ του ΜΟΥ- 
ΛΟΥΓΚΕΤΑ και δημοσιεύθηκε στο ΦΕΚ 1022/2.6.1999 
(τεύχος Β') γιατί παρήλθε η προθεσμία του ενός έτους 
από την ημερομηνία δημοσίευσης της ως άνω Υπουργι¬ 
κής απόφασης χωρίς η ανωτέρω να παρουσιασθεί για να 
δώσειτον όρκο της Ελληνίδας πολίτη σύμφωνα μετις δια¬ 
τάξεις του άρθρου 9 παρ. 1, του Κ.Ε.Ι. όπως τροποποιή¬ 
θηκε με το άρθρο 4 του Ν. 143 8/84. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. Φ.202/671 (7) 

Τροποποίηση του εδαφίου α της παραγράφου 2 του άρ¬ 
θρου 41 (Κλάδος Πρόνοιας) του καταστατικού του Τα¬ 
μείου Προνοίας Ασφαλίσεως Ξενοδοχοϋπαλλήλων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν.Δ. 1828/1943 σε 
συνδυασμό μετις διατάξειςτου άρθρου 59παρ. 1 του Α.Ν. 
της 11.11.1935 όπως αυθεντικά ερμηνεύτηκε αυτό με το 
άρθρο 1 του Α.Ν. 694/1937 και συμπληρώθηκε με το άρ¬ 
θρο 1 του Ν.Δ. 2520/1935. 

2. Τις διατάξεις των άρθρων 23 παρ. 1 στοιχ. ιε, 24 παρ. 1 
και2στοιχ. Γ26παρ. 1 και27παρ. 1 στοιχ. δτου Ν.1558/85 
(Α. 137) «Κυβέρνηση και Κυβερνητικά όργανα». 

3. Τις διατάξειςτου άρθρου 29τουΝ. 1558/85 (Α. 137) όπως 
προστέθηκαν μετο άρθρο 27του Ν.2081/92 (Α. 154) καιαντι- 
καταστάθηκαν με τις διατάξεις του άρθρου 1 παρ. 2° του Ν. 
2469/97 (Α. 38) «Περιορισμοί και βελτίωση της αποτελεσμα- 
τικότητας των κρατικών δαπανών και άλλες διατάξεις». 

4. Τις διατάξειςτου Π.Δ.372/95 (Α.201) «Μεταφοράτης 
Γ.Γ.Κ.Α. από το Υπουργείο Υγείας Πρόνοιας και Κοιν. 
Ασφαλίσεων στο Υπουργείο Εργασίας». 

5. Την 80088/31.10.2001 (ΦΕΚ 1485/Β/31.10.2001) κοι¬ 
νή απόφαση του Πρωθυπουργού και του Υπουργού Ερ¬ 
γασίας και Κοιν. Ασφαλίσεων «Ανάθεση αρμοδιοτήτων 
στους υφυπουργούς Εργασίας και Κοιν. Ασφαλίσεων». 

6. Τις διατάξεις του άρθρου 15 του Π.Δ/τος 213/92 
(Α.102) «Οργανισμός της Γ.Γ.Κ.Α.». 

7. Το 7/119/12.2.2002 έγγραφο του Υπουργείου Εθνι¬ 
κής Οικονομίας «Αύξηση συντάξεων και εφάπαξ παροχών 
για το έτος 2002». 

8. Την 138/16/19.3.2002 απόφαση του Δ.Σ. του Ταμείου 
Ασφαλίσεως Ξενοδοχοϋπαλλήλων. 

9. Την από 24.5.2002 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

10. Το γεγονός ότι από την απόφαση αυτή προκαλείται 
δαπάνη ύψους 169 χιλ. Ευρώ απάτην αύξηση του εφάπαξ 
βοηθήματος η οποία δεν βαρύνει τον κρατικό προϋπολο¬ 
γισμό αλλά θα καλύπτεται για τα επόμενα πέντε χρόνια 
από τον προϋπολογισμό του Ταμείου Ασφαλίσεως ξενο¬ 
δοχοϋπαλλήλων και θα βαρύνει τον ΚΑΕ 0631. 

11. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 7"/19.6.02 συνεδρίασή του, 
αποφασίζουμε: 


Το εδ. ατηςπαρ. 2του άρθρου 41 του καταστατικού του 
Ταμείου Ασφαλίσεως Ξενοδοχοϋπαλλήλων όπως ισχύει 
μετά την Φ. 202/653/12.6.01 Απόφαση του Υφυπουργού 
Εργασίας και Κοινωνικών Ασφαλίσεων (ΦΕΚ 776/Β/ 
19.6.01), τροποποιείται ως εξής: 

«Το ποσόντου εφάπαξ βοηθήματος ισούται μετο γινό¬ 
μενο του τμήματός του κατά το στοιχείο δ' της παραγρά¬ 
φου αυτής οριζομένου "μισθού" μέχρι τα 1297,14 Ευρώ, 
επί τον αριθμό των ετών ασφαλίσεως στον κλάδο πρόνοι¬ 
ας, προσαυξημένο με το γινόμενο του 50% του υπολοί¬ 
που τμήματος του εν λόγω μισθού επί τον αριθμό των 
ετών ασφαλίσεως». 

Η απόφαση αυτή, ισχύει απάτης πρώτηςτου επομένου μη¬ 
νάς της δημοσιεύσεως στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ17/31570/2840 (8) 

Τροποποίηση των άρθρων 92 και 93 του Υπηρεσιακού Οργα¬ 
νισμού του Οργανισμού Σιδηροδρόμων Ελλάδος (ΟΣΕ). 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της περ. ζ της παρ. 1 του άρθρου 10 και 
της παρ. 4 του άρθρου 12 του Β.Δ. 532/72 (ΦΕΚ 
161/Α/11.9.1972) «Περί κωδικοποιήσεως εις ενιαίον κεί¬ 
μενον των περί ιδρύσεως του Οργανισμού Σιδηροδρό¬ 
μων Ελλάδος (ΟΣΕ) ισχυουσών διατάξεων». 

2. Τις διατάξεις του Π.Δ/τος 59/85 «Δομή, ρόλος και 
τρόπος διοίκησης και λειτουργίας της κοινωνικοποιημέ¬ 
νης επιχείρησης ΟΣΕ». 

3. Τις διατάξειςτου άρθρου 165του ΓΕΚΑΠ που κυρώ¬ 
θηκε μετο άρθρο 13του Ν. 2671/98 και αναφέρει ότι «Θέ¬ 
ματα σχετικά με την Οργανωτική δομή ή τον Υπηρεσιακό 
Οργανισμό του ΟΣΕ ρυθμίζονται με αποφάσεις του 
Υπουργού Μεταφορών και Επικοινωνιών μετά από πρό¬ 
ταση του Διοικητικού Συμβουλίου του ΟΣΕ». 

4. Τα άρθρα 92 και 93 του Υπηρεσιακού Οργανισμού 
του ΟΣΕ όπως ισχύουν σήμερα 

5. Την 128563/26.4.2002 Εισήγηση του Διευθύνοντος Συμ¬ 
βούλου προς το ΔΣ επί της οποίας εκδόθηκε η 2913/ 
30.4.2002 απόφαση του ΔΣ καθώς και η 128758/16.5.2002 
νεότερη εισήγηση του ΔΣ επί της οποίας εκδόθηκε η 
2922/17.5.2002 απόφαση του ΔΣ που τροποποιούσε την 
προηγούμενη 2913/30.4.2002 απόφαση του ΔΣ. 

6. Τις διατάξειςτου άρθρου 29Ατου Ν. 1558/85, όπως 
προστέθηκε μετο άρθρο 27του Ν. 2081/92 

7. Την ανάγκη τροποποίησης του Υπηρεσιακού Οργανι¬ 
σμού του ΟΣΕ προκειμένου να αυξηθούν οι οργανικές θέ¬ 
σεις σε κάποιους Κλάδους και ταυτόχρονα να μειωθούν 
από κάποιους άλλους. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον προϋπολογισμό του 
ΟΣΕ, αποφασίζουμε: 

Α. Την τροποποίηση του άρθρου 92 του Υπηρεσιακού 
Οργανισμού του ΟΣΕ και δη: 

α) της παραγράφου 1 ως εξής: 

Οι οργανικές θέσεις του προσωπικού του ΟΣΕ ορίζο¬ 
νται σε 13.964. 

β) του πίνακα των οργανικών θέσεων της παραγράφου 
2, κατά την ισχύουσα σε αυτόν αρίθμηση, ως εξής: 

7. Επιθεωρητές Μηχανικοί έως και Μηχανικοί 82 

14. Τεχνολόγοι Μηχανικοί (Α,Β,Γ,Δ,Ε) 150 

17. Τεχνικοί Βοηθοί (Β,Γ,Δ,Ε) 42 

68. Κλειδούχοι (Α,Β) 926 
Κλάδος Τεχνιτών Μηχανοστασίων Εργοστασίων 
α. Ειδικότερος Κλάδος Τεχνιτών Εφαρμοστών 
86. Τεχνίτες (Α,Β,Γ) 913 
Κλάδος Τεχνιτών Ηλεκτρολόγων - Ηλεκτρονικών 
α. Ειδικότερος Κλάδος Τεχνιτών Ηλεκτρολόγων Μηχα- 
νοστασίων-Εργοστασίων 
100. Τεχνίτες (Α,Β,Γ) 278 

δ. Ειδικότερος Κλάδος Τεχνιτών Ηλεκτρολόγων-Ηλε- 
κτρονικών Τμήματος Ηλεκτρικών Εγκαταστάσεων 
114. Τεχνίτες (Α,Β,Γ) 54 
Τεχνικό προσωπικό Συντήρησης Γραμμής 
138. Φύλακες Ισόπεδων Διαβάσεων (Α,Β) 575 

Β. Την τροποποίηση της παραγράφου 1 του άρθρου 93 
του Υπηρεσιακού Οργανισμού του ΟΣΕ, κατά την ισχύου- 
σα σ’ αυτό αρίθμηση, ως εξής: 

δ. Επιθεωρητές Μηχανικοί έως και Μηχανικοί: 82 οργα¬ 
νικές θέσεις από τις οποίες: 

Τέσσερις (4) Κλάδου Εκμετάλλευσης 
Δεκαεννέα (19) Κλάδου Έλξης (Μηχανολόγοι-Ηλεκτρο- 
λόγοι ή Μηχανολόγοι ή Ηλεκτρολόγοι Μηχανικοί) 
Σαράντα έξι (46) Κλάδου Γ ραμμής (Πολιτικοί Μηχανικοί 
ή Τοπογράφοι Μηχανικοί ή Αρχιτέκτονες Μηχανικοί) και 
Δεκατρείς (13) Κλάδου Γραμμής (Μηχανολόγοι-Ηλε- 
κτρολόγοι ή Μηχανολόγοι ή Ηλεκτρολόγοι ή Ηλεκτρονι¬ 
κοί Μηχανικοί). 

η. Τεχνολόγοι Μηχανικοί (Α,Β,Γ,Δ,Ε) 150 οργανικές θέ¬ 
σεις από τις οποίες: 

Εξήντα επτά (67) Κλάδου Έλξης (Μηχανολόγοι-Ηλε- 
κτρολόγοιή Μηχανολόγοι ή Ηλεκτρολόγοι ή Ηλεκτρονικοί) 
Ογδόντα τρεις (83) Κλάδου Γ ραμμής (Πολιτικοί ή Μηχα- 
νολόγοι-Ηλεκτρολόγοι ή Ηλεκτρολόγοι ή Ηλεκτρονικοί). 

ια. Τεχνικοί Βοηθοί (Β,Γ,Δ,Ε) 42 οργανικές θέσεις από 
τις οποίες: 

Δεκαοκτώ (18) Κλάδου Έλξης και 
Είκοσι τέσσερις (24) Κλάδου Γ ραμμής. 

Γ. Τηντροποποίηση της παραγράφου 2 του άρθρου 93 
του Υπηρεσιακού Οργανισμού του ΟΣΕ, ως εξής: 

γ. Όπου σύμφωνα με την προηγούμενη παράγραφο του 
παρόντος άρθρου καθορίζεται ότι, οι οργανικές θέσεις εί¬ 
ναι δυνατόν να καλυφθούν από Μηχανολόγους - Ηλε¬ 
κτρολόγους ή Ηλεκτρολόγους ή Ηλεκτρονικούς του Κλά¬ 
δου Τεχνολόγων Μηχανικών Γ ραμμής αυτές δεν μπορούν 
να είναι περισσότερες από 49 αθροιστικά σε όλους τους 
βαθμούς. 

Δ. Όπου στον υφιστάμενο Οργανισμό αναφέρεται η λέ¬ 
ξη «Αρχιτέκτων» αντικαθίσταται με τη φράση «Αρχιτέκτων 
Μηχανικός». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 42485/5569 (9) 

Τεχνικές προδιαγραφές αυτομάτων γραμμών ελέγχου 
Ιδιωτικών ΚΤΕΟ. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 37 παρ. 2 του Νόμου 2963/2001 (ΦΕΚ 
268 Α') «Οργάνωση και λειτουργία των δημοσίων επιβα¬ 
τηγών μεταφορών με λεωφορεία, τεχνικός έλεγχος οχη¬ 
μάτων και ασφάλεια χερσαίων μεταφορών και άλλες δια¬ 
τάξεις». 


β) Τις διατάξεις του άρθρου 29α του Ν. 1558/1985 (Α' 
137) «κυβέρνηση και κυβερνητικά όργανα» που προστέ¬ 
θηκε με το άρθρο 27 του Ν. 2081/1992 (ΑΊ54) καιαντικα- 
ταστάθηκε από την παρ. 2α του άρθρου 1 του 
Ν. 2469/1997 (Α'38). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Τα συγκροτήματα των αυτομάτων γραμμών τεχνικού 
ελέγχου επιβατηγών αυτοκινήτων Ιδιωτικών ΚΤΕΟ, εξασφαλί¬ 
ζουν την αυτόματη μέτρηση και εκτύπωση των αποτελεσμά¬ 
των ελέγχου όλων των μηχανημάτων που αναφέρονται στην 
παράγραφο 3του παρόντος άρθρου, εκτόςτου τζογομέτρου. 

2. Έγκριση μηχανημάτων: Όλα τα μηχανήματα ελέγχου 
της παραγράφου 3 του παρόντος άρθρου εκτός του τζογο- 
μέτρου, να διαθέτουν πιστοποιητικό έγκρισης από διεθνή 
οργανισμό ή από χώρα μέλος της Ευρωπαϊκής Ένωσης. 

3. Κάθε γραμμή τεχνικού ελέγχου περιλαμβάνει τα πα¬ 
ρακάτω βασικά μηχανήματα και συσκευές: 

α. Αποκλισιόμετρο (δίάθ ΒΙίρΤοεΙθή για τη μέτρηση της 
σύγκλισης ή απόκλισης των τροχών ενός άξονα του ελεγ¬ 
χόμενου αυτοκινήτου. 

β. Αμορτισερόμετρο (δάοοΙ< Α050 γ06γΤθ51θγ) για τη μέ¬ 
τρηση της κατάστασης του συστήματος ανάρτησης ξε¬ 
χωριστά για κάθε άξονα. 

γ. Φρενόμετρο περιστρεφόμενων κυλίνδρων (ΒγβΚθ 
Τ θβΙθγ) για τη μέτρηση των δυνάμεων και του συντελεστή 
πεδήσεως του ελεγχόμενου οχήματος. 

δ. Αναλυτή καυσαερίων (4-035 Τθ 51 θγ) για τη μέτρηση 
των καυσαερίων των βενζινοκίνητων οχημάτων. 

ε. Νεφελόμετρο (ϋίθΞθΙ Επιίδδίοη Τθ 51 θγ) για τη μέτρη¬ 
ση της θολερότητας των καυσαερίων των πετρελαιοκίνη- 
των οχημάτων. 

στ. Φωτόμετρο (ΗθΒάΙ^άίΤθΞίθΐ') για τη μέτρηση των φώ- 
τωνπορείας και διασταύρωσηςτου ελεγχομένου οχήματος. 

Τα αποτελέσματα των μετρήσεων των παραπάνω μηχα¬ 
νημάτων και συσκευών ελέγχου πρέπει να εμφανίζονται 
στις οθόνες της κεντρικής μονάδας ελέγχου ή των τερ¬ 
ματικών και να εκτυπώνονται στο δελτίο τεχνικού ελέγχου 
του οχήματος. 

ζ. Τζογόμετρο, το οποίο δεν είναι συνδεμένο με την αυ¬ 
τόματη γραμμή, για τον έλεγχο των ανεπίτρεπτων ανοχών 
(τζόγων) των συστημάτων ανάρτησης και διεύθυνσηςτων 
οχημάτων. 

4. Τα μηχανήματα τεχνικού ελέγχου των γραμμών της 
προηγούμενης παραγράφου συνδέονται με το σύστημα 
μηχανογράφησης του Ιδιωτικού ΚΤΕΟ με τρόπο ώστε να 
καθίσταται αδύνατη η επέμβαση του προσωπικού του 
ΚΤΕΟ στα αποτελέσματα των μετρήσεων του τεχνικού 
ελέγχου. Στη μελέτη εγκατάστασης των αυτομάτων 
γραμμών ελέγχου που υποβάλλεται στην αρμόδια αρχή 
εγκρίσεως των αδειών ίδρυσης και λειτουργίας, θα περι- 
γράφεται και ο τρόπος που καθιστά αδύνατη την επέμβα¬ 
ση του προσωπικού του ΚΤΕΟ στα αποτελέσματα των με¬ 
τρήσεων του τεχνικού ελέγχου. 

Άρθρο 2 

1. Αποκλισιόμετρο (δίάθ δΙίρ ΤθξΙθγ): α. Το αποκλισιόμε- 
τρο της γραμμής αποτελείται από ειδική πλάκα επί της οποί¬ 
ας διέρχεται με μικρή ταχύτητα ένας τροχός του μπροστι¬ 
νού ή του πίσω άξονα και μετρά είτε τη σύγκλιση είτε την 
απόκλιση των τροχών του μπροστινού και πίσω άξονα αντί¬ 
στοιχα, η οποία αναφέρεται στη πλευρική απόκλιση της πο¬ 
ρείας του αυτοκινήτου σε μέτρα ανά χιλιόμετρο πορείας. 

β. Η μέγιστη ένδειξη απόκλισης της πορείας θα πρέπει 
να είναι τουλάχιστον ± 15πι/Ι<πι. 

γ. Η ρύθμιση της ένδειξης να είναι ανάλογη με την πλευ¬ 
ρική μετακίνηση της πλάκας διέλευσης του τροχού και να 
υπάρχει δυνατότητα ένδειξης της σύγκλισης ή απόκλισης 
ξεχωριστά του μπροστινού και πίσω άξονα. 

2. Το αμορτισερόμετρο: Το αμορτισερόμετρο της 
γραμμής αποτελείται από δύο πλάκες έδρασης των τρο¬ 
χών του μπροστινού ή πίσω άξονα και έχει τη δυνατότητα 
μέτρησης επί τοις % του κρατήματος των τροχών στο 
δρόμο καθώς και την επί τοις % διαφοράς του κρατήμα¬ 
τος των τροχών του ιδίου άξονα. 

3. Το φρενόμετρο: α. Το φρενόμετρο της γραμμής απο- 
τελείται από 2 ζεύγη περιστρεφόμενων κυλίνδρων, ένα 
ζεύγος για κάθετροχότου ίδιου άξονα. Οι κύλινδροι έχουν 
ειδική επικάλυψη στην εξωτερική τους επιφάνεια ώστε να 
είναι αυξημένος ο συντελεστής τριβής μεταξύ του πέλμα¬ 
τος του ελαστικού των τροχών και του κυλίνδρου, και στην 
περίπτωση μέτρησης με βρεγμένους τροχούς. 

β. Το φρενόμετρο πρέπει να είναι κατάλληλο για τον 
έλεγχο επιβατηγών αυτοκινήτων και να μετράτο βάρος κά¬ 
θε άξονα, εκτός εάν αυτό μετριέται στο αμορτισερόμετρο. 
γ. Το φρενόμετρο πρέπει να μετρά: 

(α) Τις δυνάμεις πέδησης των τροχών μπροστινού και 
πίσω άξονα. 

(β) Την επί τοις % διαφορά των δυνάμεων πέδησης των 
τροχών του ιδίου άξονα (μονόπλευρο φρενάρισμα). 

(γ) Τις δυνάμεις πέδησηςτωντροχώντου χειρόφρενου, 
(δ) Το συνολικό βάρος του οχήματος εκτός εάν αυτό με¬ 
τριέται στο αμορτισερόμετρο. 

(ε) Τον συντελεστή πέδησης επίτοις %του ποδόφρενου, 
(στ) Τον συντελεστή πέδησης επίτοις %του χειρόφρενου, 
δ. Η ταχύτητα περιστροφής των κυλίνδρων κατά τη μέ¬ 
τρηση να είναι της τάξεως των δΙκπη/Τι και η εκκίνηση της 
περιστροφής των κυλίνδρων και η παύση αυτής γίνεται 
αυτόματα με κατάλληλη διάταξη εκκίνησης και παύσης 
της περιστροφής των κυλίνδρων. 

ε. Το φρενόμετρο να έχει τη δυνατότητα να βαθμονο¬ 
μείται και να έχει τη δυνατότητα μέτρησης αυτοκινήτων 
με κίνηση και στους 4 τροχούς μονίμου εμπλοκής. 

4. Ο αναλυτής καυσαερίων 

α. Ο αναλυτής καυσαερίωντης γραμμής πρέπει να μετρά: 

- Διοξείδιο του άνθρακα 002 

- Υδρογονάνθρακες ΗΟ 

- Μονοξείδιο του άνθρακα 00 

- Οξυγόνο 02 

- Συντελεστή «λ» 

- Μονοξείδιο του άνθρακα διορθωμένο 00 οογ 

- Στροφές του κινητήρα ΒΡΜ 

- Θερμοκρασία του κινητήρα (Ο 

β. Η μέθοδος μέτρησης για τα αέρια 002, 00, ΗΟ να 
στηρίζεται στην αρχή απορρόφησης στην υπέρυθρη ακτι¬ 
νοβολία χωρίς διασπορά ΝΘΙΗ και για το 02 στην αρχή 
ηλεκτροχημικού γαλβανικού στοιχείου. 

γ. Η βαθμονόμηση (καλιμπράρισμα) πρέπει να γίνεται 
ηλεκτρικά κατά τη διάρκεια των μετρήσεων και κατά δια¬ 
στήματα με πρότυπο αέριο για τα αέρια 00, ΗΟ, 002. 

δ. Οι συσκευές πρέπει να έχουν ενσωματωμένο ή να συ¬ 
νοδεύονται από σύστημα ΕΨΒΟ ΟΒΘ, για τον έλεγχο των 
παραμέτρων λειτουργίας των διαφόρων συστημάτωντου 
οχήματος που ελέγχονται από το σύστημα αυτό. 

ε. Οι συσκευές πρέπει να έχουν έγκριση τύπου για ακρί¬ 
βεια κλάσεως I (0ΙΜ1_ I) που θα αποδεικνύεται με πιστο¬ 
ποιητικό από αναγνωρισμένο φορέα της Ε.Ε. 

δ.Τονεφελόμετρο: α. Το νεφελόμετροτης γραμμής πρέ¬ 
πει να μετρά την θολερότητα των καυσαερίων των πετρε- 
λαιοκίνητων οχημάτων που προέρχεται από τον περιεχό¬ 
μενο καπνό με βάση την αρχή της φωτομετρικής απορρό¬ 


φησης και με δειγματοληψία μερικής ροής καυσαερίων. 

β. Η συσκευή πρέπει να διαθέτει δύο κλίμακες μετρή¬ 
σεων. Μία για την μέτρηση του συντελεστή απορρόφη¬ 
σης «Κ» και μια για την επί τοις % μέτρηση της θολερότη- 
τας των καυσαερίων από 0% μέχρι 100%. 

γ. Η συσκευή πρέπει να διαθέτει ενσωματωμένο ή ανε¬ 
ξάρτητο στροφόμετρο για την μέτρηση των στροφών του 
πετρελαιοκινητήρα, καθώς και θερμόμετρο για την μέ¬ 
τρηση της θερμοκρασίας του πετρελαιοκινητήρα. 

6. Το φωτόμετρο: α. Το φωτόμετρο της γραμμής απο- 
τελείται από τη κυρίως συσκευή ελέγχου των φώτων δια¬ 
σταύρωσης και πορείας του αυτοκινήτου και κατάλληλη 
βάση της συσκευής η οποία θα έχει τη δυνατότητα μετα¬ 
κίνησης με τη βοήθεια τροχών. 

β. Το φωτόμετρο πρέπει να ελέγχει τη φωτεινή δέσμη των 
φώτων διασταύρωσης και πορείας του ελεγχομένου αυτοκι¬ 
νήτου εφόσον προηγουμένως η κυρίως συσκευή συγκέντρω¬ 
σης της δέσμης φώτων κεντράρεται και ευθυγραμμίζεται με 
τους φανούς πορείας-διασταύρωσης του αυτοκινήτου. 

γ. Το φωτόμετρο μετρά ξεχωριστά για τους αριστερούς 
και δεξιούς φανούς την απόκλιση δεξιά - αριστερά - άνω - 
κάτω, και την ένταση των φωτεινών δεσμών των φώτων 
πορείας και διασταύρωσης. Οι αποκλίσεις των δεσμών 
μπορεί να αναφέρονται με λέξεις ή επί τοις % απόκλιση 
για δέσμες μήκους 10 μέτρων και η ένταση της δέσμης θα 
αναφέρεταισε ΕυΧήσεΟΘ (οαπάθΙα). 

7. Το τζογόμετρο: 

α. Το τζογόμετρο της γραμμής είναι υδραυλικού τύπου 
και πρέπει να είναι εγκατεστημένο αριστερά - δεξιά του 
λάκκου επιθεώρησης των οχημάτων. Εάν δεν υπάρχει 
λάκκος επιθεώρησης αλλά ειδικός ανυψωτήρας, θα πρέ¬ 
πει να βρίσκεται στις βάσεις επικάθησηςτου ανυψωτήρα. 

β. Το τζογόμετρο διαθέτει ένα ζεύγος πλακών που πα¬ 
λινδρομούν και στις οποίες επικάθονται οι 2 τροχοί του 
μπροστινού και πίσω άξονα διαδοχικά. Με τη βοήθεια κα¬ 
τάλληλου χειριστηρίου φωτίζονται τοπικά τα ελεγχόμενα 
σημεία για υπερβολικές ανοχές του οχήματος και δίνονται 
οι εντολές παλινδρόμησης των πλακών του τζογομέτρου, 
για να διευκολύνονται οι οπτικοί έλεγχοι του οχήματος 
που πραγματοποιούνται από τον ελεγκτή του ΚΤΕΟ. 

Άρθρο 3 

Η ισχύς της παρούσας απόφασης αρχίζει από την ημερο¬ 
μηνία δημοσίευσής της στην ΕφημερίδατηςΚυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2002 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. 17523/Ε1/3543 (10) 

Καθορισμός αμοιβής των μελών του Εθνικού 
Συμβουλίου Ραδιοτηλεόρασης. 

ΟΙ ΥΠΟΥΡΓΟΙ ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις των άρθρων 2 και 3 παρ. 8 του Ν. 
2863/2000 «Εθνικό Συμβούλιο Ραδιοτηλεόρασης και άλ¬ 
λες αρχές και όργανα του τομέα παροχής ραδιοτηλεο¬ 
πτικών υπηρεσιών» (ΦΕΚ 262/Α/29.11.2000). 

2. Τιςδιατάξειςτωνάρθρων29Ατου Ν. 1558/1985«Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 και τροποποιήθηκε με τις 
διατάξεις του εδαφίου α’ της παρ. 2 του άρθρου 1 του Ν. 
2649/1997 (ΦΕΚ38 Α). 

3. Την αριθμ. 13094/Ε/31.5.2002 απόφαση του Υπουρ- 

γού Τύπου και Μ. Μ. Ε περί συγκρότησης του Εθνικού Συμ¬ 
βουλίου Ραδιοτηλεόρασης (ΦΕΚ687/Β/3.6.2002). 

4. Την ανάγκη να καθοριστούν οι αμοιβέςτων μελώντου 
Εθνικού Συμβουλίου Ραδιοτηλεόρασης ανάλογα με τη 
φύση της απασχόλησής τους, καθώς και το γεγονός ότι 
στα μέλη του ΕΣΡ καταβάλλεται το 30% των ετήσιων απο¬ 
δοχών τους για τρία έτη μετά την ολοκλήρωση της πλή¬ 
ρους θητείας τους. 

5. Το γεγονός ότι από τις διατάξεις της απόφασης αυτής 
προκαλείται δαπάνη 122,500 € για το έτος 2002 και την επό¬ 
μενη τετραετία για κάθε έτος 210.000 €, αποφασίζουμε: 

1. Οι μηνιαίες αποδοχές του Προέδρου του Εθνικού 
Συμβουλίου Ραδιοτηλεόρασης καθορίζονται στο ποσό 
των πέντε χιλιάδων πεντακοσίων (5.500) ευρώ. 

2. Οι μηνιαίες αποδοχές του Αντιπροέδρου καθορίζονται 
στο ποσό των τεσσάρων χιλιάδων πεντακοσίων (4.500) €. 

3. Οι μηνιαίες αποδοχές των άλλων μελών του Εθνικού 
Συμβουλίου Ραδιοτηλεόρασης καθορίζονται στο ποσό 
των χιλίων πεντακοσίων (1.500) ευρώ. 

4. Στα μέλη του Εθνικού Συμβουλίου Ραδιοτηλεόρασης 
καταβάλλεται ως ειδική, κατ’ αποκοπή, μηνιαία αποζημίω¬ 
ση το ποσό των χιλίων (1.000) ευρώ, για την κάλυψη πραγ¬ 
ματικών δαπανών στις οποίες υποβάλλονται λόγω της φύ¬ 
σης του λειτουργήματος τους. Κατά τα λοιπά εφαρμόζε¬ 
ται η παρ. 3 της ΚΥΑ 2/57668/0022/1999 (ΦΕΚ Β' 1754). 

Επίσης, στα μέλη του Εθνικού Συμβουλίου Ραδιοτηλεόρα¬ 
σης που κατοικούν εκτός του Ν. Αττικής καταβάλλονται, για 
τη συμμετοχή τους στις εργασίες του Εθνικού Συμβουλίου 
Ραδιοτηλεόρασης, οδοιπορικά και ημερήσια αποζημίωση 
ίση μετηνπροβλεπόμενη για τους δημόσιους υπαλλήλους. 

5. Όλες οι δαπάνες των προηγουμένων παραγράφων 
βαρύνουν τον προϋπολογισμό του Εθνικού Συμβουλίου 
Ραδιοτηλεόρασης. 

6. Η ισχύς της απόφασης αυτής αρχίζει από την ημερο¬ 
μηνία δημοσίευσης στην Εφημερίδα της Κυβερνήσεως 
της υπ’ αριθμ. 13094/Ε/31.5.2002 απόφασης του Υπουρ¬ 
γού Τύπου και Μ.Μ.Ε (ΦΕΚ687/Β/3.6.2002). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚΟΣΧΡΙΣΤΟΔΟΥΛΑΚΗΣ ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 17520/Ε3/3544 (11) 

Συμπληρωματική απόφαση καθορισμού ημερησίων επαρ¬ 
χιακών εφημερίδων που έχουν τη δυνατότητα καταχώ- 
ρησης κρατικών δημοσιεύσεων, προσκλήσεων Γενικών 
Συνελεύσεων Α. Ε. και Ισολογισμών Α.Ε. και Ε.Π.Ε. 

Ο ΥΠΟΥΡΓΟΣ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 «Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο 
Τύπου & Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του Π.Δ.258/93 «Οργανισμός της Γενι¬ 
κής Γ ραμματείας Τύπου & Πληροφοριώντου Υπουργείου 
Προεδρίας της Κυβέρνησης», όπωςτροποποιήθηκε μετο 
Π.Δ.171/74. 

3. Τις διατάξεις του Π.Δ. 137/96 «Σύσταση Γενικής 
Γραμματείας Ενημέρωσης στο Υπουργείο Τύπου & Μέ¬ 
σων Μαζικής Ενημέρωσης και καθορισμός των αρμοδιο- 
τήτωντης», όπωςτροποποιήθηκε μετο Π.Δ. 82/8.4.1998. 


4. Τις διατάξεις των άρθρων 1 και 2 του Ν.Δ. 1263/72 
όπως ισχύει «Περί ημερήσιου Επαρχιακού Τύπου». 

5. Τις διατάξεις του άρθρου 23 του Ν. 2469/97 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

6. Τις διατάξεις του άρθρου 10 παρ. 10 εδάφια ζ' και η' 
του Ν. 2741/99 «Ενιαίος Φορέας Ελέγχου Τροφίμων, άλ¬ 
λες ρυθμίσεις θεμάτων αρμοδιότητας του Υπουργείου 
Ανάπτυξης και λοιπές διατάξεις». 

7. Τις διατάξεις του άρθρου 10 του Π.Δ. 419/86 «Προ¬ 
σαρμογή του Ν. 3190/1955 «Περί Εταιρειών Περιορισμέ¬ 
νης Ευθύνης...». 

8. Τις διατάξεις του άρθρου 13 παρ. 4 και 5 του Ν. 
2328/95 «Νομικό καθεστώς της ιδιωτικής τηλεόρασης και 
της τοπικής ραδιοφωνίας, ρύθμιση θεμάτων της ραδιοτη¬ 
λεοπτικής αγοράς και άλλες διατάξεις». 

9. Το Π.Δ. 213/8.8.1997 (ΦΕΚ 166/Α/25.8.97) «Γιατη δια¬ 
φάνεια ως προς τις υποχρεωτικές από το Νόμο δημοσι¬ 
εύσεις του Δημοσίου και των δημοσίων νομικών προσώ¬ 
πων, που γίνονται σε ημερήσιες και μη ημερήσιες επαρ¬ 
χιακές εφημερίδες καιτη σύσταση κοινών λογαριασμών». 

10. Τις διατάξεις του άρθρου 2 παρ. 8, του Π.Δ. 
261/16.9.97 (ΦΕΚ 186/Α/23.9.97). 

11 .Το γεγονός ότι με την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

12. Το αριθμ. 650/02/5.7.2002 έγγραφο της ΕΙΗΕΕ. 

13. Το αριθμ. 739/12.7.2002 πρακτικό που συνέταξε η 
Ομάδα Εργασίας που συγκροτήθηκε με την αριθμ. 
13496/Ε/10.6.2002 υπουργική απόφαση. 

14. Την αριθμ. 10480/Ε/26.4.2002 υπουργική απόφαση κα¬ 
θορισμού ημερησίων επαρχιακών εφημερίδων που έχουν τη 
δυνατότητα καταχώρησης κρατικών δημοσιεύεων, προσκλή¬ 
σεων Γενικών Συνελεύσεων ΑΕ και Ισολογισμών ΑΕ και ΕΠΕ. 

15. Τα νεώτερα στοιχεία που αιτιολογημένα προσκομί- 
σθηκαν μετά την έκδοση της αριθμ. 10480/Ε/26.4.2002 
υπουργικής απόφασης, αποφασίζουμε: 

Συμπληρώνουμε την αριθμ. 10480/Ε/26.4.2002 υπουρ¬ 
γική απόφαση και ορίζουμε ότι και οι παρακάτω επαρχια¬ 
κές εφημερίδες, μετά από έλεγχο των στοιχείων κυκλο¬ 
φορίας τους, σύμφωνα με τις διατάξεις του Ν.Δ. 1263/72, 
όπως ισχύει, σε συνδυασμό με τις διατάξεις του Π.Δ. 
213/97 και τις διατάξεις του Ν. 2741/99 καθορίζονται ως 
ημερήσιες έχουσες τη δυνατότητα καταχώρησης κρατι¬ 
κών δημοσιεύσεων, προσκλήσεων Γ ενικών Συνελεύσεων 
Α.Ε. και Ισολογισμών Α.Ε. και ΕΠΕ, ως ακολούθως: 

ΕΦΗΜΕΡΙΔΕΣ ΠΟΥ ΕΧΟΥΝ ΕΥΜΠΛΗΡΩΕΕΙ ΤΟΥΛΑ¬ 
ΧΙΣΤΟΝ ΕΝΑ (1) ΧΡΟΝΟ ΑΝΕΛΛΙΠΟΥΣ ΚΥΚΛΟΦΟΡΙΑΣ 
ΚΑΙ ΔΙΚΑΙΟΥΝΤΑΙ ΝΑ ΚΑΤΑΧΩΡΟΥΝ ΚΡΑΤΙΚΕΣ ΔΗΜΟΣΙ¬ 
ΕΥΣΕΙΣ, ΠΡΟΣΚΛΗΣΕΙΣ ΓΕΝΙΚΩΝ ΣΥΝΕΛΕΥΣΕΩΝ Α.Ε. 
ΚΑΙ ΙΣΟΛΟΓΙΣΜΟΥΣ Α.Ε. ΚΑΙ ΕΠΕ. 

ΝΟΜΟΣ ΑΡΓΟΛΙΔΑΣ ΕΔΡΑ 

ΝΕΑ ΤΗΣ ΑΡΓΟΛΙΔΑΣ ΝΑΥΠΛΙΟ 

ΝΟΜΟΣ ΑΡΤΑΣ 

ΠΡΩΙΝΗ ΑΡΤΑ 

ΝΟΜΟΣ ΘΕΣΠΡΩΤΙΑΣ 
ΕΛΕΥΘΕΡΟ ΒΗΜΑ ΗΓΟΥΜΕΝΙΤΣΑ 

ΝΟΜΟΣ ΞΑΝΘΗΣ 
Η ΦΩΝΗ ΤΗΣ ΞΑΝΘΗΣ ΞΑΝΘΗ 

ΝΟΜΟΣ ΣΕΡΡΩΝ 

ΝΕΑ ΕΠΟΧΗ ΣΕΡΡΕΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




